CELEX: 32008R1217
Language: sl
Date: 2008-12-08 00:00:00
Title: Uredba Sveta (ES) št. 1217/2008 z dne 8. decembra 2008 o spremembi Priloge I k Uredbi (ES) št. 1528/2007, s katero se Republika Zambija doda na seznam regij ali držav, ki so zaključile pogajanja

9.12.2008   
            
            
               SL
            
            
               Uradni list Evropske unije
            
            
               L 330/1
            
         
      UREDBA SVETA (ES) št. 1217/2008
   z dne 8. decembra 2008
   o spremembi Priloge I k Uredbi (ES) št. 1528/2007, s katero se Republika Zambija doda na seznam regij ali držav, ki so zaključile pogajanja
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Skupnost je 28. novembra 2007 zaključila pogajanja o začasnem sporazumu o določitvi okvira za Sporazum o gospodarskem partnerstvu (v nadaljnjem besedilu: „začasni SGP“) s Sejšeli, Zambijo in Zimbabvejem.
            
         
               (2)
            
            
               Ker se Skupnost in Zambija ob zaključku pogajanj o začasnem SGP 28. novembra 2007 nista mogli dogovoriti o zambijskem dostopu do trga, vključitev Zambije v Prilogo I Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), ni bila mogoča.
            
         
               (3)
            
            
               Skupnost in Zambija sta pogajanja o zambijskem dostopu do trga zaključili 30. septembra 2008.
            
         
               (4)
            
            
               Posledično je treba v skladu s členom 2(2) Uredbe (ES) št. 1528/2007, spremeniti Prilogo I, tako da se vanjo vključi Zambija.
            
         
               (5)
            
            
               Zaradi vključitve Zambije v področje uporabe Uredbe (ES) št. 1528/2007, Komisija pravočasno spremeni Uredbo Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2), z učinkom od datuma začetka veljavnosti te uredbe –
            
         SPREJEL NASLEDNJO UREDBO:
   Člen 1
   V Prilogi I k Uredbi Sveta (ES) št. 1528/2007 se med besede „Republika Uganda“ in „Republika Zimbabve“ vstavijo besede „Republika Zambija“.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2008
      
         
            Za Svet
         
         
            Predsednik
         
         B. KOUCHNER
         
      
   
   
      (1)  UL L 348, 31.12.2007, str. 1.
   
      (2)  UL L 178, 1.7.2006, str. 1.